Tipul și aspectul secreţiilor vaginale îi dau medicului foarte multe informaţii despre starea de sănătate a zonei vaginale. De aceea trebuie ca, 24 de ore înaintea prezentării la medicul specialist ginecolog să nu faceţi nici un fel de spălături vaginale, să nu introduceţi nimic în vagin (ovule, creme speciale, tampoane vaginale etc.) și să evitaţi contactul sexual, fiindcă toate acestea pot altera rezultatele, îngreunând astfel stabilirea unui diagnostic precis. Totodată, ar fi indicat să vă programaţi vizita la ginecolog între perioadele ciclului menstrual. Vă sugerăm să pregătiţi și o listă cu întrebări pe care să i le adresesaţi medicului.